कुत्ते ने मेरिएं लत्तें कन्ने अपना शरीर रगड़ेआ ते अस त्रेइओ जने अगड़े बदे। बारें बारियें कश नानी गेई ते उदे ओड़क-छोएं उप्पर-अपना गुप्त दान रक्खियै उठी आई। अम्बरा उप्पर भ्यागा दी लो खिलरन लगी पेदी ही सलेटी रंगा दे घर न्हेरे चा बाह्‌र हाम्बन लगे। नापोलनाया गिरजे दी बुर्जी खंड आला लेखा चिट्टी-सफेद होई गेई। कब्रस्ताना दे चबक्खी लग्गी दियें कंदें च पेदियां दरेड़ां होर मनियां उगड़ी आइयां।